ZF 24

Ryanair, cea mai mare companie aeriană low-cost din Europa, investeşte 100 milioane dedolari în deschiderea unei baze pe Aeroportul Internaţional Timişoara “Traian Vuia”, ce va fi operaţională începând cu 1 noiembrie, şi va opera zboruri din Timişoara spre Bucureşti, Berlin, Bruxelles Charleroi, Dusseldorf Weeze, Frankfurt Hahn, Londra Stansted, Milano Bergamo, conform unui comunicat al companiei.

Zborurile spre Bucureşti vor avea o frecvenţă de două zboruri pe zi. Astfel, Ryanar va deschide prima bază din România şi va intra în acelaşi timp şi pe cursele interne, un segment unde până anul trecut compania de stat Tarom a deţinut monopolul. Anul trecut, compania românească Blue Air a reintrat pe segmentul curselor interne, lansând zboruri pe ruta Bucureşti-Iaşi.

„Anunţăm deschiderea primei noastre baze româneşti pe Aeroportul Internaţional Timişoara, începând cu luna Noiembrie. Prin alocarea unei aeronave, Ryanair investeşte 100 de milioane de dolari în regiunea Banat. Anunţăm deschiderea rutei Timişoara – Bucureşti cu o frecvenţă de două zboruri pe zi, dar şi a altor 6 rute internaţionale către Berlin, Bruxelles Charleroi, Dusseldorf Weeze, Frankfurt Hahn, Londra Stansted şi Milano Bergamo, care vor servi 575,000 de clienţi într-un an, respectiv vor susţine 430 de locuri de muncă, conectate activităţilor aeroportului”, adeclarat David O’Brien, Chief Commercial Officer al Ryanair. Noua rută Timişoara – Bucureşti va fi disponibilă în curând pentru rezervări, a precizat executivul

Cu această ocazie, compania aeriană scoate la vânzare peste 100.000 de locuri, la tarife începând de la 19.99 euro pentru călătorii în noiembrie şi decembrie, şi rezervări până la miezul nopţii, marţi, 19 Ianuarie.

Unde va avea zboruri Ryanair din Timişoara începând cu noiembrie 2016:

Bucureşti 2 x zi Londra Stansted 1 x zi Milano Bergamo 5 x săpt. Bruxelles Charleroi 3 x săpt. Berlin 2 x săpt. Dusseldorf Weeze 2 x săpt. Frankfurt Hahn 2 x săpt.

Puternicul şef al Ryanair îşi aminteşte chiar şi după 30 de ani cea mai şocantă experienţă pe care a avut-o în întreaga lui viaţă: în România, pe vremea lui Ceauşescu. "Dacă aveai cartuşul de ţigări puteai cumpăra orice"

Michael O’Leary, CEO al Ryanair, cea mai mare companie aeriană low-cost din Europa, a povestit despre cea mai neplăcută experienţă de călătorie pe care a avut-o vreodată, dar şi despre ce planuri are pentru piaţa din România, ţară unde la finalul anilor 1980 venea de două ori pe an.

Ryanair, companie care transportă 105 milioane de pasageri anul acesta în total, a fost înfiinţată în anul 1985 de familia Ryan. În primii ani, Ryanair închiria aeronave şi piloţi de la compania românească Tarom.